Üsä erscht Morgä fangt mitemene richtigä Schottischä Zmorgä a: Egg, Bacon und  Sausage mit ämänä Black Tea.  Guät gstärcht gömmer uf üsen erschtä Usflug. Mir fahret mit äm Auto noch Inveraray. Mir pakierät s'Auto und laufet grad dur ä wunderschöns Strössli. D'Nicole hett sich grad i diä Kulissä verliebt.    Im Jail erwartet üs ä interessanti Umgebig. Mir gsehnd, wiä d'Mensch im 17. Johrhundert im Gfängnis hend müessä läbä. Am Afang i ungheiztä Löcher und spöter denn i gheiztä Zellä. Noch dem Iidrücklichä Bsuech laufet mir es bitz dur Inveraray und versuechet dä zwüschätdurä  ufträtändä Rägägüss usem Weg z'goh. Dä Peter chauft drum zwei Schirm wo üs gueti Dienscht leischtät.    Isch no komisch do: Vo Sunnäschii zu Rägä gohts innert Minutä mir hend hüt sicher füf mol Rägä gha und nochene wieder schön...  Nochere Stärchig imänä Kafi simmer denn zum Inveraray Castle. Äs wunderschöns Schloss wo hüt no Nochfahrä vom Ursprünglichä Familiä drinn läbt, dä Campbell Familiä.    Jetzt simmer dihei, ruebet üs us bevor mer go ässä gönd. => Jo, mir hend geschter  äs Reschtaurand gfundä und hüt gömmer sogar inäs anders.